News Update: Elon Musk กลับลำซื้อ Twitter มูลค่า 44,000 ล้านดอลลาร์ ที่ราคาเดิม ดันราคาหุ้น Twitter วันเดียวพุ่ง 22% อยากทำให้แอปเหมือน TikTok มากขึ้น - FINNOMENA
Elon Musk เปลี่ยนใจกลับมาเสนอซื้อบริษัท Twitter อีกครั้ง ในวงเงิน 44,000 ล้านดอลลาร์ ซึ่งเป็นราคาเดิมที่เสนอไปคราวที่แล้วก่อนถอนตัวออกจากข้อตกลง ดันราคาหุ้น Twitter พุ่งแรงที่ 22%
5 ต.ค. 2565

Elon Musk เปลี่ยนใจกลับมาเสนอซื้อบริษัท Twitter อีกครั้ง ในวงเงิน 44,000 ล้านดอลลาร์ ซึ่งเป็นราคาเดิมที่เสนอไปคราวที่แล้วก่อนถอนตัวออกจากข้อตกลง ดันราคาหุ้น Twitter พุ่งแรงที่ 22%
หากดีลครั้งนี้ลุล่วง จะทำให้ Elon Musk ในฐานะมหาเศรษฐีอันดับหนึ่งของโลกสามารถครอบครองหนึ่งในสื่อสังคมออนไลน์ที่มีอิทธิพลต่อความเห็นของผู้คนมากที่สุด และถือเป็นการสิ้นสุดการต่อสู้ทางกฎหมายระยะเวลาหลายเดือน ที่ส่งผลกระทบต่อภาพลักษณ์ของทั้ง Twitter และ Elon Musk
ข่าวดังกล่าวส่งผลให้เมื่อคืนนี้ (4 ต.ค.) ราคาหุ้น Twitter พุ่งแรง 22.24% ปิดที่ $52 ขณะที่ราคาหุ้นผู้ผลิตรถยนต์ไฟฟ้า Tesla ปรับตัวขึ้นมา 1.8% เช่นเดียวกัน
ย้อนกลับไปเมื่อเดือน เม.ย. Elon Musk ได้เสนอดีลเพื่อซื้อ Twitter มูลค่า 44,000 ล้านดอลลาร์ แต่ต่อมากลับยกเลิกดีลดังกล่าวโดยอ้างว่า Twitter ไม่สามารถให้ข้อมูลเรื่องบัญชีบอท รวมถึงอปฏิเสธคำขอข้อมูลเหล่านั้นหลายครั้งจากฝั่งของ Elon Musk
ข่าวเปลี่ยนใจกลับมาเสนอซื้อบริษัท Twitter อีกครั้ง เปิดเผยก่อนที่ทั้ง 2 ฝ่ายมีกำหนดขึ้นศาลในรัฐเดลาแวร์ในวันที่ 17 ต.ค.
โดยก่อนหน้านี้ Twitter พยายามขอคำสั่งจากศาลให้ Elon Musk ซื้อกิจการในราคา 4,000 ล้านดอลลาร์ หรือที่ $54.20 ต่อหุ้น ขณะที่ Elon Musk ต้องการล้มดีลนี้โดยไม่ต้องจ่ายค่ายกเลิกสัญญา 1,000 ล้านดอลลาร์ โดยอ้างเหตุผลละเมิดสัญญาซื้อขาย
Bloomberg รายงานว่า Elon Musk ส่งจดหมายพร้อมข้อเสนอรอบใหม่ไปให้ทาง Twitter พิจารณาแล้ว แต่ทนายความของทั้ง 2 ฝั่ง ยังไม่ได้ออกมาให้ความเห็นในเรื่องนี้
ขณะที่ Elon Musk ได้ออกมาทวีตข้อความภายหลังว่า การซื้อ Twitter เป็นการเร่งสร้างแอปที่เป็นทุกสิ่งทุกอย่าง โดยก่อนหน้านี้เขาเคยบอกว่า ต้องการให้ Twitter เป็นเหมือน TikTok และ WeChat มากขึ้น เพื่อให้ผู้ใช้งานมีส่วนร่วมมากขึ้น
อ้างอิง:
https://www.voathai.com/a/6775842.html 
https://www.bloomberg.com/news/articles/2022-10-04/musk-proposes-to-proceed-with-twitter-deal-at-54-20-a-share?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
twitter
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA